b'\n_START_ARTICLE_\nGLUT\n_START_PARAGRAPH_\nGLUT (OpenGL Utility Toolkit) ohjelmointirajapinta, jonka avulla OpenGL-rajapintaa k\xc3\xa4ytt\xc3\xa4v\xc3\xa4 ohjelma voidaan tehd\xc3\xa4 alustariippumattomalla tavalla, jolloin ohjelma voidaan k\xc3\xa4\xc3\xa4nt\xc3\xa4\xc3\xa4 ja ajaa useilla eri k\xc3\xa4ytt\xc3\xb6j\xc3\xa4rjestelmill\xc3\xa4. OpenGL itse on laitteistoriippumaton, mutta esimerkiksi ikkunoinnin luominen ja k\xc3\xa4ytt\xc3\xa4j\xc3\xa4n sy\xc3\xb6tteiden k\xc3\xa4sittely vaihtelee k\xc3\xa4ytt\xc3\xb6j\xc3\xa4rjestelmien mukaan, johon GLUT toimii apukeinona._NEWLINE_Yleens\xc3\xa4 sama GLUT-ohjelma toimii v\xc3\xa4h\xc3\xa4isin muutoksin muun muassa Linuxilla, Mac OS X:ll\xc3\xa4 ja Windowsilla. GLUT:in loi silloin Silicon Graphicissa ty\xc3\xb6skennellyt Mark J. Kilgard. Alkuper\xc3\xa4isen GLUT:in p\xc3\xa4ivitt\xc3\xa4minen lopetettiin 2000-luvun taitteessa. GLUT:ista on tehty avoimen l\xc3\xa4hdekoodin p\xc3\xa4ivitetympi\xc3\xa4 toteutuksia, kuten Freeglut. GLUT:in tekij\xc3\xa4noikeus on Kilgardilla._NEWLINE_GLUT-rajapinnassa k\xc3\xa4ytetty tekij\xc3\xa4noikeusilmoitus:_NEWLINE_/* Copyright (c) Mark J. Kilgard, 1996. */_NEWLINE__NEWLINE_/* This program is freely distributable without licensing fees _NEWLINE_   and is provided without guarantee or warrantee expressed or _NEWLINE_   implied. This program is -not- in the public domain. */_NEWLINE_Yksinkertainen esimerkkiohjelma C-kielell\xc3\xa4, joka piirt\xc3\xa4\xc3\xa4 v\xc3\xa4rillisen kolmion.'